Diari Oficial de la Generalitat Valenciana


Sumari del DOGV 5849, del 15-09-2008 (2008/10684)

Licitació per a la gestió indirecta del Programa d'Actuació Integrada de la UA-1 en sòl urbà.
---------------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10786


Data del document
:   20-08-2008

Organisme emissor
:   Ajuntament d'Orba

Tipus de document
:   Licitació

Anàlisi jurídica

 Descriptors 

:   * Orba
    * pla d'urbanisme
    * licitació
    * obres públiques
    * administració local
    * contracte d'obres

Licitació per a la gestió indirecta del Programa d'Actuació Integrada de la UA-1 en sòl urbà. [2008/10848]  
L'Ajuntament d'Orba, en la sessió ordinària del Ple de l'Ajuntament del dia 8 d'agost de 2008, va adoptar l'acord següent:  
Primer. Aprovar l'obertura del procediment per a la gestió indirecta del Programa d'Actuació Integrada de la UA-1 de les Normes Subsidiàries de Planejament d'Orba.  
Segon. Aprovar les bases particulars de programació que s'inserixen com a annex I al present acord i que han de regir el concurs de programació. Les dites bases particulars hauran de ser objecte de publicació en el corresponent diari oficial amb anterioritat a l'anunci de concurs, fent-se constar expressament, de conformitat amb l'article 286.2 del Reglament d'Ordenació i Gestió Territorial i Urbanística (ROGTU), que l'acte d'aprovació de les bases particulars de programació serà recurrible en via administrativa.  
Tercer. Ordenar la publicació del corresponent anunci de concurs amb el contingut a què es referix l'article 132.1 de la Llei Urbanística Valenciana (LUV), conforme al model aprovat per orde de la conselleria competent en matèria d'urbanisme, en els següents diaris: Diari Oficial de la Unió Europea, Diari Oficial de la Comunitat Valenciana, tauler d'edictes de l'ajuntament i en un diari d'informació general.  
La remissió de l'anunci al Diari Oficial de la Comunitat Valenciana haurà de produir-se dins dels dos dies hàbils següents a la remissió de l'anunci de concurs al Diari Oficial de la Unió Europea. El mateix termini haurà d'observar-se per a la inserció del corresponent anunci en el tauler d'edictes de l'Ajuntament. El termini de presentació de proposicions serà de tres mesos a comptar de la data de l'enviament de l'anunci al Diari Oficial de la Unió Europea, de conformitat amb el que establixen les corresponents bases particulars.  
Quart. Suspendre, de conformitat amb l'article 101.2 de la LUV, la tramitació i l'atorgament de llicències i de nous programes en l'àmbit objecte de programació, les determinacions dels quals suposen modificació del règim urbanístic vigent.  
De conformitat amb el que establix l'article 101.2 de la LUV el tipus de llicències afectades per la suspensió són les sotmeses a la normativa ambiental, de parcel·lació, edificació i demolició.  
Esta suspensió, de conformitat amb el que establix l'article 289 del ROGTU, tindrà caràcter automàtic, com a conseqüència de la publicació de l'anunci de les bases particulars en el Diari Oficial de la Comunitat Valenciana.  
De conformitat amb el que establix l'article 101.4 de la LUV la dita suspensió tindrà una duració màxima de dos anys.   
Cinqué. Notificar este acord als sol·licitants de l'inici del procediment de programació per mitjà de gestió indirecta.  
a) Entitat local adjudicadora:  
Ajuntament d'Orba, carrer Bonaire, número 12, 03412 Orba (Alacant).  
b) Identificació de les bases generals i particulars reguladores del programa d'actuació integrada:  
Bases generals: publicades en el Butlletí Oficial de la Província d'Alacant número 124, d'1 de juny de 2006.  
Bases particulars: aprovades pel Ple de l'Ajuntament en la sessió ordinària del dia 8 d'agost de 2008.  
c) Lloc i idioma en què hauran de presentar-se les proposicions dels interessats, ajustades al model establit en les bases particulars del programa:  
Idioma: castellà i valencià.  
Lloc: Ajuntament d'Orba, carrer Bonaire, número 12, 03751 Orba (Alacant).  
d) Documentació acreditativa del compliment dels criteris de solvència tècnica, econòmica, financera i professional, exigits per a ser admesos a concurs:  
Quant a la legitimació per a formular propostes de programa, caldrà ajustar-se al que disposa la base general de programació cinquena.  
Pel que fa a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigibles per a contractar amb l'administració, regirà així mateix el que preveu la base general de programació cinquena.  
e) Documentació a presentar per cada concursant:  
Les proposicions dels interessats a participar en el concurs de programació s'ajustaran al model establit en les presents bases i comptaran de tres sobres diferents, firmats en el revers pel licitador i la persona que el represente i amb indicació del nom i cognoms o raó social de l'empresa. En les portades figurarà la inscripció «Concurs convocat per al desplegament i execució per gestió indirecta d'un programa d'actuació integrada en la unitat d'execució UA-1 d'Orba».  
El sobre número 1 es denominarà «Documentació administrativa», el sobre número 2 es denominarà «Proposició juridicoeconòmica», i el sobre número 3 es denominarà «Alternativa tècnica».  
El sobre número 1 contindrà els documents següents:  
1. Aquells que acrediten la personalitat jurídica del concursant i, si és procedent, la seua representació.  
2. Els documents que acrediten els requisits de solvència tècnica i professional, econòmica i financera, d'acord amb el que establix la base general de programació cinquena.  
3. Declaració responsable de no estar sotmés el licitador a les prohibicions de contractar recollides en l'article 20 del Text Refós de la Llei de Contractes de les Administracions Públiques (TRLCAP), que comprendrà expressament la circumstància de trobar-se al corrent del compliment de les obligacions tributàries i amb la Seguretat Social. La prova d'esta circumstància podrà fer-se per qualsevol dels mitjans assenyalats en l'article 21.1 del TRLCAP. No obstant això, en cas de resultar adjudicataris, hauran d'acreditar les circumstàncies anteriors per mitjà dels certificats oportuns expedits per l'òrgan competent. A este efecte se'ls concedirà un termini de cinc dies hàbils.  
4. Documents acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents, expedits per òrgans competents.  
5. Resguard acreditatiu d'haver constituït la fiança provisional per l'import equivalent al 2% de l'estimació aproximada de les càrregues del programa d'actuació fixada en les presents bases particulars, en qualsevol de les formes previstes en els articles 35 del TRLCAP i articles 55 a 65 del Reglament General per al Desplegament de la Llei de Contractes de les Administracions Públiques, en la forma que resulta dels annexos tercer a sisé de l'esmentat reglament.  
6. Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
7. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament d'Orba requerirà a l'adjudicatari proposat la justificació documental íntegra d'estos aspectes.  
Els documents podran presentar-se originals o per mitjà de còpia d'estos que tinguen caràcter d'autèntica, d'acord amb la legislació vigent.  
El sobre número 2 es presentarà tancat i haurà de contindre la següent documentació i informació, de conformitat amb el que establix l'article 127 de la LUV:  
1. Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de la parcel·la mínima de resultat, aprofitament subjectiu i superfície mínima de terreny d'origen necessari per a resultar adjudicatari de parcel·la resultant o de quota indivisa.  
2. Import global de les càrregues d'urbanització i del coeficient de canvi. S'inclourà el desglossament del pressupost de licitació de l'obra d'urbanització, en els termes que detalla i exigix l'article 127.2) de la LUV i 303 del ROGTU. Dels pressupostos d'urbanització a incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic. Quant a la fórmula de càlcul del coeficient de canvi, cal ajustar-se a l'article 306 del ROGTU.  
3. Informació sobre la possibilitat d'optar per la modalitat de retribució en diners, mode i condicions, així com el termini per a l'exercici d'esta opció retributiva.  
4. Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
5. Full resum de les dades econòmiques rellevants anteriorment referides.  
6. Totes les magnituds econòmiques s'expressaran per metre quadrat de sòl i de sostre. S'indica que els imports seran revisats quan es determinen les quanties definitives corresponents als gastos variables de l'article 126.j) de la Llei Urbanística Valenciana.  
En el cas que l'aspirant a urbanitzador es comprometa a afectar terrenys amb garantia real inscrita en el Registre de la Propietat, la proposició juridicoeconòmica haurà d'incloure la documentació a què fa menció l'article 304 del reglament.  
Cada licitador no podrà presentar més que una proposició. Tampoc podrà subscriure cap proposta en agrupació temporal amb altres empreses, si ho ha fet individualment, o figura en més d'una unió temporal. La contravenció d'esta norma donarà lloc automàticament a la desestimació de totes les proposicions en què intervinga.  
El sobre número 3 contindrà l'alternativa tècnica i serà presentat a la vista i addicionalment en suport informàtic. Presentada en sobre obert o en suport informàtic, amb el contingut previst en la base general setena i d'acord amb el que preveuen els articles 307 a 309 del ROGTU. Haurà de contindre la documentació següent:  
a) Identificació del document de planejament que regula l'ordenació detallada a desenvolupar, si este estiguera ja aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització en què es determine tant el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquells gastos d'urbanització variables l'import dels quals, fins i tot sent repercutibles als propietaris, no es puga determinar per la concurrència d'ofertes.  
k) No podrà ser tingut en compte el document, annex o fitxa recollit en la documentació que no tinga el contingut o no haja sigut redactat o omplit seguint les instruccions continguts en estes bases i en la legislació urbanística i contractual reguladora.  
  
 Els criteris de puntuació de les alternatives tècniques:  
   
Els criteris de puntuació de les proposicions juridicoeconòmiques, i la seua importància relativa, seran els següents:  
   
f) Indicació expressa sobre l'admissibilitat de variants:  
No s'admetran variants sobre els elements del programa d'actuació integrada.  
g) Criteris objectius d'adjudicació del programa:  
S'aplicarà el que establix la base general novena, amb l'excepció que el termini per a l'adjudicació serà de tres mesos a comptar de l'obertura de les proposicions.  
h) Garantia provisional:  
Garantia provisional en els termes que preveu les bases generals, per un import equivalent al 2% del preu de licitació.  
i) Garantia definitiva:  
La garantia definitiva serà del 10% del valor de les càrregues d'urbanització del programa fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU i incrementades amb el 16% d'IVA.   
Les bases particulars estaran en l'Ajuntament d'Orba a disposició de qui les sol·licite.   
Orba, 20 d'agost de 2008.- L'alcalde president: Francisco Villar Agud.